Manimenos, y anque historicament s'ha seleccionau con qualque preferencia os linaches d'animals que demostrasen o grau d'agresividat adequau contra os ganaus, no quiere decir que no se'n pueda fer servir atros. Existe eixemplos evidents y conoixius de cans que fan parte de razas tradicionalment seleccionadas ta fer belatras funcions que, contrariament a lo que s'esperaría, han feito u fan un sobrebuen treballo con o bestiar: terriers, cans de caza u dica cans de presa, quan son bien adiestraus, si tienen prou resistencia fisica ta fer as carreretas continuas que cal, pueden treballar como cans de chira sin de masiau perchudicio.